armvectores/hy_wikipedia_2023 huggingface dataset:
Ագարակ (Կարսի գավառ)

Անվան այլ կիրառումների համար տե՛ս՝ Ագարակ (այլ կիրառումներ)Ագարակ, գյուղ Արևելյան Հայաստանում, Կարսի մարզի Կարսի գավառում, Տեկոր գետի ափին։
Գյուղը թուրքերի ձեռքով ամայացել է Առաջին համաշխարհային պատերազմի տարիներին։ XIX դարի վերջերին ուներ 34 տուն՝ 260 հայ բնակիչներով։ Բնակչության հիմնական զբաղմունքը երկրագործություն և անասնապահությունն էր։


== Պատմամշակութային կառույցներ ==
Հայտնի է V և VII դդ. երկու եկեղեցիներով։ Հյուսիսային եկեղեցին (V դար) թաղածածկ դահլիճ է արևելքից արևմուտք ձգված համաչափություններով։
Երկայնական պատերին հպված կամարներին հենվել է կիսաշրջանաձև թաղը։ Պահպանվել են հյուսիսային և հարավային պատերը, արևելյան կողմում՝ եռաստիճան որմնախարիսխը և պայտաձև աբսիդը։ Բազիլիկի շուրջը ցրված բեկորների մեջ կան IV-V դդ. քառակող կոթողներ։ Նրա մոտ է Ագարակի մյուս եկեղեցին (VII դար), որը քառաբսիդ, գմբեթավոր կառուցվածք է՝ արևելյան կողմում զույգ, շեղադիր ավանդատներով։ Միմյանց անմիջականորեն հպված աբսիդների հատման կետերում տեղավորված ութանիստ ուժեղ որմնասյուների վրա բարձրանում են գմբեթակիր կամարները, որոնցով կազմված գմբեթատակ քառակուսին արտաքուստ ութանիստ թմբուկի ներքին շրջագծային հիմքին է փոխանցվում չորս մեծ և ութ փոքր տրոմպների միջոցով։ Գմբեթի կիսագունդը ներքուստ մշակված է ութ դեկորատիվ ճառագայթներով։ Աբսիդներին համապատասխանող արտաքին հնգանիստ ծավալները անմիջականորեն հպված են միմյանց։ Հուշարձանն ունի բազմաթիվ բարձրաքանդակներ (խաղողի որթագալար, վիշապի գլուխ և այլն) և X–XI դդ. արձանագրություններ։ Ագարակում պահպանվել են XV–XVII դդ. ձիարձաններ և կենցաղային մոտիվներով քանդակազարդ գերեզմանաքարեր։


== Ծանոթագրություններ ==
Տուլուբայկա

Տուլուբայկա (ռուս.՝ Тулубайка), գետ Ռուսաստանում, հոսում է Լեբյաժինսկի շրջանում, Կիրովի մարզում։ Գետաբերանը տեղակայված է Լեբյոդկա գետի ձախ ափին՝ 2,9 կմ հեռավորության վրա։ Գետի երկարությունը 12 կմ է։
Գետի ակունքը սկսվում է Լեբյաժե գյուղից 9 կմ դեպի հարավ-արևմուտք։ Գետը հոսում է հյուսիս-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300412111100037747
Հիդրոլոգիական ուսումնասիրությունների կոդը - 111103774
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Այս զույգին ստեղծել է Աստված

«Այս զույգին ստեղծել է Աստված», բնօրինակ անվանումը՝ Rab Ne Bana Di Jodi, հինդի՝ रब ने बना दी जोड़ी — հնդկական սիրային կատակերգություն, ռեժիսոր Աձիտիա Չոպրա, նկարահանվել է հնդկերեն և թողարկվել է վարձույթի դեկտեմբերի 12-ին, 2008 թվականին։ Դրամարկղային հասույթը կազմել է 850 միլիոն ռուփի։ Նկարը զբաղեցրել է երկրորդ տեղը 2008 թվականին։


== Սյուժեն ==
Հարսանիքի օրը Տաանի, զոհվում է նրա փեսացուն և նրա ծնողները, իսկ իր հայրը ընկնում է հիվանդանոց սրտի նոպայով։ Մահամերձ հայրը խնդրում է աղջկան ամուսնանալ իր նախկին ուսանողի Սուրինդերայի հետ, ով եկել էր այդ օրը նրա մոտ։ Տաանիան հուսահատվելով իրեն շատ հարազատ մարդկանց մահից համաձայնվում է։ Տոնելով հարսանիքը, հաջորդ օրը նորապսակները գալիս են Ամրիտսար քաղաք, որտեղ ապրում և աշխատում է Սուրինդերը։
Սուրինդերը սիրահարվում է Տաանիին առաջին իսկ հայացքից և նրան շատ է անհանգստացնում, որ նա ոչ մի կերպ չի կարողանում վերականգնել ապրած վիշտը։ Նա աշխատում է անել ամեն ինչ, իր ուժեր սահմանում, որպեսզի ուրախացնի կնոջը։ Նույնիսկ վճարում է նրա դասընթացների համար՝ ժամանակակից պարերի։
Հենց առաջին դասին Տաանի հանդիպում է Ռաջի հետ, ով դառնում է նրա գործընկերը։ Սկզբում նա չի առաջացնում նրա համակրանքը, քանի որ իրեն պահում է ազատ և նրան թվում է թե ֆլիրտ է։ Սակայն աստիճանաբար հասկանալով, որ Ռաջը հոգով անմեղ և ռոմանտիկ տղա է, Տաանիան ավելի ու ավելի է կապվում նրա հետ:մ Ռաջը սիրո առաջարկություն է անում և առաջարկում փախչել նրա հետ եթե նա երջանիկ չէ իր ամուսնու հետ։ Տաանիան կանգնում է դժվար ըտրության առջև։


== Արտադրություն ==
Ըստ լուրերի Սոնամ Կապուրը անցել է հարցազրույց և համարվում էր գլխավոր դերակատարողներից մեկը Տաանիայի դերի համար։ Երգը «Haule Haule» նկարահանվել է երեք անգամ։ Շախրուխ Խանը մարմնավորել է իր պարային շարժումների մեծ մասը։ Ավելի ուշ նա ասեց, որ, իրեն անհարմար էր կրել կեղծամ և բեղ, այս երգը եղավ իր կարիերայի ամենապարզ նկարահանված կադրը։ Երգի պրիմերիան եղավ Շախրուխ Խանի ծննդյան օրը, նոյեմբերի 2-ին 2008 թվականի։ Ֆիլմի գովազդի համար Yash Raj Films ստուդիան մշակել է երկողմանի պոստեր, որտեղ պատկերված է Տաանիայի պարը Սուրինդերի և Ռաջի հետ։


== Մրցանակներ և նոմինացիաներ ==
Filmfare Awards
Producers Guild Film Awards
IIFA Awards
Stardust Awards


== Ծանոթագրություններ ==


== Արտաքին հղումներ ==
Официальный сайт фильма (անգլ.)
Գովորի (գյուղ, Վինկովեցկի շրջան)

Անվան այլ կիրառումների համար տե՛ս՝ ԳովորիԳովորի (ուկրաիներեն՝ Говори), գյուղ Ուկրաինայի Խմելնիցկիի մարզի Վինկովեցկի շրջանում։
2001 թվականի տվյալներով Գովորի գյուղում բնակվում էր 562 մարդ։ Բնակավայրը զբաղեցնում է 2003 կմ² տարածք։ Բնակչության խտությունը կազմում էր 280,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բլդաջուր (գետակ)

Բլդաջուր, գետակ Ճորոխի ավազանում։


== Ծանոթագրություններ ==
Ֆրեդերիկ Բազիլ

Ֆրեդերիկ Բազիլ (ֆր.՝ Jean Frédéric Bazille, դեկտեմբերի 6, 1841(1841-12-06)[…], Մոնպելիե - նոյեմբերի 28, 1870(1870-11-28)[…], Beaune-la-Rolande), ֆրանսիացի գեղանկարիչ, իմպրեսիոնիզմի հիմնադիրներից մեկը:


== Կենսագրություն ==
Ֆրեդերիկ Բազիլը ծնվել է 1841 թվականի դեկտեմբերի 6-ին Ֆրանսիայի Մոնպելիե քաղաքում (Էրո դեպարտամենտ) բողոքական բուրժուական ընտանիքում: Նրա հայրը եղել է բարեկեցիկ գինեգործ: Բազիլը ստացել է լավ կրթություն, լիցեյում սովորելու տարիներին այցելել է Ֆաբրի թանգարան:
Էժեն Դելակրուայի և Գյուստավ Կուրբեի ազդեցությամբ հրապուրվել է գեղանկարչությամբ:
1859 թվականին սկսել է ուսումնասիրել բժշկություն: 1862 թվականին տեղափոխվել է Փարիզ, որպեսզի շարունակի ուսումը: Սովորել է Շարլ Գլեյրի արվեստանոցում (1862-1864), որտեղ ծանոթացել է Կլոդ Մոնեի հետ: Մայրաքաղաքում ծանոթացել է Օգյուստ Ռենուարի հետ և սկսել լրջորեն զբաղվել գեղանկարչությամբ: 1862-1864 թվականներին Շառլ Գլեյրի արվեստանոցում ծանոթացել է Պոլ Սեզանի, Արման Գիյոմենի, Ալֆրեդ Սիսլեյի հետ: Բարեկամական կապեր է ունեցել Օգյուստ Ռենուարի և Կլոդ Մոնեի հետ:
Բազիլի նկարներ է ստեղծել Սալոնի և Մոնպելիեի շրջակայքում գտնվող իր առանձնատան համար («Վարդագույն զգեստ», «Նկարչի ընտանիքը Մոնպելիեի շքապատշգամբում», «Գյուղական տեսարան»):
Ֆրանս-պրուսական պատերազմի ժամանակ (1870-1871) Բազիլը կամավոր մեկնել է ռազմաճակատ: 1870 թվականի նոյեմբերի 28-ին նկարիչը սպանվել է Բուրգունդյան անտառի մերձակա տարածքում:


== Ստեղծագործություններ ==
«Վարդագույն զգեստ» (La Robe rose), 1864, Օրսե թանգարան, Փարիզ
«Օգյուստ Ռենուարի դիմանկարը» (Portrait d'Auguste Renoir), 1867, Գեղարվեստի թանգարան, Ալժիր
«Ընտանիքի շրջապատում» (Réunion de Famille), 1867, Օրսե թանգարան, Փարիզ
«Արվեստանոց Լա Կոնդամին փողոցում» (L'Atelier de la rue La Condamine), 1870, Օրսե թանգարան, Փարիզ


== Պատկերասրահ ==

		
		
		
		


== Ծանոթագրություններ ==


== Գրականություն ==
Pascal Bonafoux: Bazille, les plaisirs et les jours, (1994)


== Արտաքին հղումներ ==
Ֆրեդերիկ Բազիլի կյանքը «Իմպրեսիոնիստների նկարներ» կայքում
Ֆրեդերիկ Բազիլի աշխատանքների պատկերասրահ
Ֆրեդերիկ Բազել
Յուրմա (Չերմասանայի վտակ)

Յուրմա (ռուս.՝ Юрма), գետ Ռուսաստանում, հոսում է Բաշկորտոստանի շրջանով։ Գետաբերանը գտնվում է Չերմասան գետի ձախ ափից 132 կմ հեռավորության վրա։ Գետի երկարությունը կազմում է 18 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսոկումի ավազանային շրջանին, գետի ջրատնտեսային տեղամասը՝ Բելայա, գետի ենթաավազանը Բիրսկ գետն է մինչև թափվելը Բելայա, գետի գետային ավազանը Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010201512111100025224
Կոդը ըստ հիդրոլոգիական հետազոտության (ՌԴ) — 111102522
Ավազանի կոդը — 10.01.02.015
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Թզուկ Քիթը (ֆիլմ, 2008)

«Թզուկ Քիթը» (գերմ.՝ Zwerg Nase), 2008 թվականի գերմանական ֆիլմ, որ նկարահանվել է Վիլհելմ Հաուֆի համանուն հեքիաթի հիման վրա։ Ֆիլմը թողարկվել է DVD-ով «Märchenperlen» սերիալի հետ միաժամանակ։


== Սյուժե ==
Տասներկուամյա Յակոբն օգնում է մորը շուկայում բանջարեղեն վաճառելիս։ Նա հաճախ է գնված ապրանքը տանում գնորդների տուն։ Մի ծեր կին դժգոհում է ապրանքից, իսկ Յակոբը քննադատում է նրա վարքն ու ծաղրում արտաքինը, ինչին ի պատասխան կինը սպառնալից ասում է, որ Յակոբը կդառնա այնպիսին, ինչպիսին ինքն է։ Կինը գնում է վեց գլուխ կաղամբ և Յակոբին խնդրում դրանք տանել իր տուն։ Այնտեղ տղան վերածվում է երկար քթով թզուկի և մնում այդպիսին։ Յոթ տարի նա սովորում է խոհարարություն, ինչից հետո վերադառնում է ծնողների մոտ, սակայն չեն ճանաչում տղային և վռնդում են նրան։
Յակոբը որոշում է որպես աշխատել դքսի մոտ որպես խոհարար։ Ավելի ուշ Յակոբը հանդիպում է խոսող սագի (Միմի), որին նույնպես կախարդել էր ծեր կինը։ Յակոբը կախարդված սագին վերադարձնում է հորը, որը նրան նորից մարդ է դարձնում։


== Դերերում ==


== Արտադրություն ==
ՆԿարահանումներն անցկացվել են 2007 թվականի հոկտեմբերի 8-ից մինչև 2007 թվականի նոյեմբերի 10-ը Բամբերգում, Շլոսսե Զեեհոֆում և Շլոսսե Վայսենշտեյնում (Պոմերսֆելդեն)։ Ֆիլմի պրեմիերան կայացել է 2008 թվականի հունիսի 21-ին Մյունխենի կինոփառատոնում։ Հեռուստատեսությամբ ֆիլմն առաջին անգամ ցուցադրվել է 2008 թվականի սեպտեմբերի 21-ին։


== Քննադատություն ==
Lexikon des Internationalen Films հայտարարել է, որ սա «Վիլհելմ Հաուֆի հայտնի հեքիաթի մանկական տարբերակն է, որ մտածվել ու բեմադրվել է գեղարվեստական վայրերում»։


== Մրցանակներ ==
Ֆելիսիտաս Դարշինը, Շլինգել Հեմնիցը, ինչպես նաև ֆիլմը ներկայացվել են «Kleiner Star» մրցանակի Fünf Seen Filmfestival 2008 կինոփառատոնում։


== Ծանոթագրություններ ==


== Արտաքին հղումներ ==
Թզուկ Քիթը(անգլ.) ֆիլմը Internet Movie Database կայքում
Fotos zu Zwerg Nase tvspielfilm.de
Quellnachweis, dass Zwerg Nase nicht vom ZDF ist, sondern im Auftrag des Bayerischen Rundfunks produziert wurde на crew-united.com
Der Zwerg Nase Originaltext von Wilhelm Hauff
KI.KA: TV-Premiere des Märchenfilms “Zwerg Nase”(չաշխատող հղում) Unterschied zum Original
Նորսի լճակներ

Նորսի լճակներ, լճակներ են Շահապոնք գավառամասում, Նորս գյուղից 5-6 կմ արևելք։ Բաղկացած է իրարից 0,5-1 կմ հեռավորությունների վրա գտնվող 4 փոքրիկ ու բնական լճակներից։ Ալպյան բուսականությամբ շրջապատված ու քաղցրահամ ջրերով այս լճակները հիմնականում սնվում են 5-6 հորդառատ աղբյուրներից ու մթնոլորտային տեղումներից։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Բարթընի մարզ

Բարթընի մարզ (թուրքերեն՝ Bartın ili), նահանգ Թուրքիայի Հանրապետության հյուսիսային մասում։


== Տես նաև ==
Թուրքիայի վարչական բաժանում
Սևծովյան տարածաշրջան
Youku (տեսապորտալ)

Youku, Չինաստանի Ժողովրդական Հանրապետությունում ամենամեծ տեսապորտալը այցելությունների քանակով։
Կայքը ղեկավարող Youku.com ընկերությունը հիմնադրել է Վիկտոր Կուն, որը Sohu ինտերնետ պորտալի նախկին նախագահն էր։ Կայքի բետա-թեստը թողարկվել է 2006 թվականի հունիսին, իսկ պաշտոնական կայքը սկսել է իր աշխատանքը նույն տարվա դեկտեմբերին։
Youku-ն համատեղում է Hulu-ի, Netflix-ի և YouTube-ի կողմից օգտագործվող բիզնես մոդելները, ինչպես նաև թողարկում է Youku Originals ապրանքանիշի ներքո մի շարք սեփական վեբ սերիալներ, որոնցում ակտիվորեն օգտագործվում է պրոդակտ-փլեյսմենթը։
2012 թվականին տեղի է ունեցել Tudou վիդեոծառայության հետ միավորումը։


== Պատմություն ==
Սկզբնականապես ընկերությունը հատուկ ուշադրություն է դարձրել օգտատերերի բովանդակությանը, սակայն այդ ժամանակից ի վեր իր ուշադրությունը կենտրոնացրել է պրոֆեսիոնալ պատրաստված տեսանյութերի վրա, որոնք լիցենզավորված են ավելի քան 1500 կոնտենտի գործընկերների կողմից։
2010 թվականի հունվարի դրությամբ` Youku.com-ը զբաղեցրել է 1-ին հորիզոնականը չինական շրջանում ինտերնետ-տեսանյութի մատակարարի տվյալներով` ինտերնետ-մետրիկ CR-Nielsen, (նկատի ունենալով, որ YouTube-ն արգելված է Չինաստանում)։ 2008 թվականին Youku-ն դարձել է Myspace-ի գործընկերը Չինաստանում, ավելի ուշ, նույն տարում Youku-ն դարձել է միակ առցանց վիդեո մատակարարը, որը կառուցել է Mozilla Firefox-ի չինական տարբերակը։


== Տես նաև ==
56.com
Tencent Video
Tudou
iQiyi


== Ծանոթագրություններ ==


== Արտաքին հղումներ ==
Ընկերության պաշտոնական կայք
Գորան

Անվան այլ կիրառումների համար տե՛ս՝ Գորան (այլ կիրառումներ)Գորան, գյուղ Արևմտյան Հայաստանում, Վանի վիլայեթի Բերկրիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Դեկտեմբերի 21

Դեկտեմբերի 21, տարվա 355-րդ (նահանջ տարիներին՝ 356-րդ) օրն է։

Տարվա ավարտին մնում է 10 օր։


== Դեպքեր ==
1912՝ Կ. Պոլսում Հայոց Ազգային ժողովը որոշում ընդունեց Հայկական հարցը բարձրաձայնել Լոնդոնում հրավիրվելիք դեսպանների կոնֆերանսում։
1917՝ Էջմիածնում փակվեց Գևորգյան ճեմարանը։
1920 - ՀԽՍՀ Հեղկոմի հրամանագրով Խորհրդային Հայաստանի սահմաններում վերանում է «Ռուսական կայսրության հավաք օրինաց»-ը այն փոփոխություններով, որ մտցրել էին ժամանակավոր կառավարությունը, անդրկովկասյան կոմիսարիատն ու սեյմը, Հայաստանի դաշնակցական կառավարությունը։


== Ծնունդներ ==
1773 - Ռոբերտ Բրոուն, բրիտանացի (շոտլանդացի) բուսաբան։
1851 - Արփիար Արփիարյան, հայ գրող, հրապարակախոս։
1879 - Իոսիֆ Ստալին, նշանավոր խորհրդային կուսակցական քաղաքական գործիչ, կոմունիստական կուսակցության առաջնորդ։
1895 - Ձիգա Վերտով, խորհրդային կինոռեժիսոր։
1940 - Նվարդ Ավագյան, հայ բանաստեղծուհի, արձակագիր, լրագրող։
1967 - Միխեիլ Սաակաշվիլի, վրացի պետական և քաղաքական գործիչ, Վրաստանի նախկին նախագահ
1981 - Քրիստիան Ձակկարդո, իտալացի ֆուտբոլիստ, պաշտպան, Միլան ակումբի խաղացող։


== Մահեր ==
1375 - Ջովաննի Բոկաչչո, իտալացի նշանավոր գրող և բանաստեղծ, հումանիստ (ծ. 1313)
1955 - Գարեգին Նժդեհ, Հայ պետական, ռազմական գործիչ և քաղաքագետ-իմաստասեր։
1964 - Մովսես Արազի, հայ գրող։
1992 - Ֆարկաս Ֆիլիպ, ամերիկացի նշանավոր վալտոռնահար։
1998 - Հրայր Մարուխյան, հասարակական-քաղաքական գործիչ, ՀՅԴ կուսակցության անդամ։
Կրակովի Հանրապետություն

Կրակովի Հանրապետություն, ստեղծվել է 1815 թվականին՝ 1814-1915 թվականների Վիեննայի կոնգրեսի որոշմամբ։ Կրակովի Հանրապետության (մոտ 1 հազար Կմ2 տարածք և 96 հազար բնակիչ) կազմի մեջ, բացի Կրակովից, մտնում էին 3 գյուղաքաղաք և 244 գյուղ։ Կրակովի Հանրապետության անկախությունը երևութական էր, քանի որ «հովանավոր» պետությունների՝ Ռուսաստանի, Ավստրիայի և Պրուսիայի կազմած սահմանադրության (որն ամրապնդում էր կալվածատերերի և խոշոր առևտրականների տիրապետությունը) գործողությունը սահմանափակվում էր «հովանավոր» պետությունների ռեզիդենտների իշխանությամբ։ Կրակովի Հանրապետություն դարձավ լեհ վտարանդի ապստամբների և հայրենասիրական գաղտնի կազմակերպությունների կենտրոն, որը պատրվակ ծառայեց, որպեսզի 1836-1941 թվականներին ավստրիական զորքերը գրավեն Կրակովի Հանրապետությունը։ Կրակովյան ապստամբության ճնշումից հետո Կրակովի Հանրապետությունը վերացվեց, և նրա տարածքը միացվեց Ավստրիային։
Կանտորիա

Կանտորիա (իսպ.՝ Cantoria), մունիցիպալիտետ Իսպանիայում։ Գտնվում է Ալմերիա պրովինցիայում Անդալուսիա ինքնավար մարզում։ Մունիցիպալիտետը մտնում է Վալե դել Ալմանսորա։ Տարածքը կազմում է 79 կմ2։ Բնակչությունը` 4001 մարդ (2010 թվականի տվյալներով)։ Պրովինցիայի վարչական կենտրոնից գտնվում է 92 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2008-02-11 at the Wayback Machine.
Կանտորիա Archived 2006-08-03 at the Wayback Machine.
Կանտորիա Archived 2005-12-14 at the Wayback Machine.
Կանտորիա Archived 2008-02-11 at the Wayback Machine.
Աջապահյաններ

Աջապահյաններ, իշխանական տոհմ Կիլիկյան Հայաստանում։ Ժառանգաբար պահպանել են կաթողիկոսական իշխանության խորհրդանիշ համարվող Սրբազան Աջերը (ս. Գրիգոր Ա Լուսավորչի, ս. Սեղբեստրոսի, ս. Նիկողայոս Սքանչելագործի, ս. Պարսամի) և այլ սրբություններ։ Այստեղից էլ՝ տոհմի անունը։ Ձեռագիր հիշատակարաններում արձանագրված ավանդության համաձայն, գերդաստանը սերել է Հեթում Բ թագավորի եղբայր Հովհաննեսից։ 1292-ի հուլիսի 28-ին եգիպտական զորքերը, գրավելով Հռոմկլան, գերեվարել են Ստեփանոս Դ Հռոմկլայեցի կաթողիկոսին և տարել կաթողիկոսական բոլոր սրբություններն ու թանկարժեք անոթները։ Մի քանի տարի հետո, մեծ ջանքերի գնով, Հեթում արքային ու Հովհաննես Արքաեղբորը հաջողվել է վերադարձնել սրբությունների մի մասը, որոնց թվում՝ նաև սրբազան Աջերը։ Հետագայում, նման դեպքերից խուսափելու համար, դրանք հանձնվել են ի պահպանություն Հովհաննես Արքաեղբորն ու իր հաջորդներին։ Այսպես հիմնվել է Աջապահյան տոհմը, որը մեծ դեր է կատարել Կիլիկյան Հայաստանի մայրաքաղաք Սսի, մասնավորապես՝ Կիլիկիայի կաթողիկոսության եկեղեցական, վարչական, հոգևոր կյանքում։ 1731-ին Հուսիկ քահանա Աջապահյանը մեկնել է Կոստանդնուպոլիս և սուլթանից ստացել Կիլիկիայի կաթողիկոսության հրովարտակը, որով Թեոդորոս Ա-ին իրավունք է տրվել տնօրինելու կաթողիկոսության գահը։ 1731–1866-ին, անընդմեջ, կաթողիկոս են օծվել Աջապահյանների Սսի ճյուղի ներկայացուցիչները հետևյալ հաջորդականությամբ. Ղուկաս Ա (1731–1737), Միքայել Ա (1737–58), Գաբրիել Ա (1758–1770), Եփրեմ Ա (1771–1784), Եղիազար Ա (1772, անվավեր), Թեոդորոս Ա (այլ ցանկերում՝ Թորոս Գ, 1784–1796), Կիրակոս Ա Մեծ (1797–1822), Եփրեմ Բ (1823–33), Միքայել Բ (1833–55), Կիրակոս Բ (1855–1866)։ Աջապահյան տոհմի կաթողիկոսները (Ղուկաս Ա, Միքայել Ա, Կիրակոս Ա) ծավալել են շինարարական, վարչական, հոգևոր-մշակութային և կրթական մեծ գործունեություն։ Գրական գործունեությամբ աչքի է ընկել Եփրեմ Ա Ձորագեղցի կաթողիկոսը։ 1860-ի Ազգային սահմանադրությամբ սահմանափակվել են Աջապահյանների իրավունքները, թեև, համաձայն գերդաստանի սրբագործված ավանդության, Աջապահյանների ժառանգներն իրենց տիրական ներկայությունը պահել են Կիլիկիայի կաթողիկոսական աթոռի միաբանության շարքերում։ Մեծ եղեռնի տարիներին նրանք նույնպես ենթարկվել են ջարդի և տեղահանության։ Փրկվածները բնակություն են հաստատել Լիբանանում, որտեղից էլ հետագայում սփռվել են այլ երկրներ։
(43) Արիադնե

(43) Արիադնե (անգլ.՝ Ariadne), աստերոիդ աստերոիդների հիմնական գոտում։ Հայտնաբերվել է 1857 թվականի ապրիլի 15-ին Նորման Պոգսոնի կողմից Օքսֆորդում։
Միջին հեռավորությունը Արեգակից կազմում է 2,204599 ա. մ., առավելագույնը մոտենում է 1,8351 ա. մ. հեռավորության վրա և հեռանում 2,5741 ա. մ., իսկ Երկրի ուղեծրին Արիադնե աստերոիդը նվազագույնը մոտենում է 0,8195 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1195,62 երկրային օրվա ընթացքում, իր ուղեծրով շարժվելով միջինում 0,301099 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,47° անկյուն։
Արիադնե աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Արիադնե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լերդախոտ հիրկանիական

Լերդախոտ հիրկանիական (լատ.՝ Teucrium hyrcanicum), շրթնազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։


== Նկարագրություն ==
60-80 սմ բարձրությամբ բազմամյա գեղազարդային բույս է։ Տերևները կոթունավոր են, ձվաձև երկարավուն, աղեղնաեզր, սրտաձև հիմքով։ Ընդհանուր ծաղկաբույլը նեղ է, համարյա գլանաձև հասկանման, բազմաթիվ ծաղիկների միմյանց շատ մոտեցած օղակներով։ Բաժակը համարյա  երկշուրթ է, վերին շուրթն ունի  լայն, ձվաձև է միջին ատամիկ։ Պսակը մուգ ծիրանագույն է, հնգատամ, թվում է միաշուրթ է, քանի որ վերին շուրթը ճեղքված է, մինչև հիմքը և դրա բլթակները մոտեցած են ստորին շուրթին։ Պտուղը կազմված է 4 մասերից՝ հակաձվաձև էրեմներից։


== Տարածվածություն ==
Հայաստանում հանդիպում է Զանգեզուրի ֆլորիստիկական շրջանում (Կապանի շրջակայք Ծավ գետի հովիտ, լեռնագագաթ՝ Խուստուփ)։ Ընդհանուր  արեալը, բացի Հայաստանից, ընդգրկում է Արևմտյան և Արևելյան Անդրկովկասը, Թալիշը, Անատոլիան և Իրանը։


== Էկոլոգիա ==
Աճում է ներքին և միջին լեռնային գոտում՝ ծովի մակարդակից 700-1800 մ բարձրությունների վրա, անտառներում, անտառի եզրերին, բացատներում, թփուտներում։ Ծաղկում է հունիս-հուլիս ամիսներին, պտղաբերում` հուլիս-օգոստոսին։


== Պահպանություն ==
Խոցելի տեսակ է։ Տեսակի համաշխարհային մասշտաբով լայն տարածման պատճառով կատեգորիան իջեցվել է մեկ աստիճանով։ Տարածման և բնակության շրջանների մակերեսը 500 կմ² -ից պակաս է։ Ընդգրկված չէ Հայաստանի Կարմիր գրքի առաջին հրատարակության մեջ, CITES–ի և Բեռնի կոնվենցիայի հավելվածներում։
Աճելավայրերը հիմնականում պահպանվում է «Շիկահող» պետական արգելոցի տարածքում։


== Ծանոթագրություններ ==
Դարվին

Դարվին (անգլ.՝ Darwin), քաղաք Ավստրալիայում, Հյուսիսային տարածքի մայրաքաղաքը։ Ունի 136,245 բնակչություն։


== Անվանում ==
Հիմնադրվել է 1863 թվականին և Մեծ Բրիտանիայի այն ժամանակվա վարչապետի անունով կոչվել է Փալմերստոն. 1911 թվականին վերանվանվել է ի պատիվ անգլիացի բնագետ Չարլզ Դարվինի։


== Ծանոթագրություններ ==
Ինկած բերդի իշխանուհին

Ինկած բերդի իշխանուհին, Լևոն Շանթի դրամաներից, որ նա գրել է 1921 թ.։


== Սյուժեն ==
Դրամայում պատկերված «դեպքը կպատահի ժդ դարու սկիզբը»։ Քեսունի Վասիլ իշխանը, որն ստացել է Գող մականունը, գրավում է Կիլիկիայի բերդերը՝ ընդարձակելով իր իշխանության սահմանները։ Հերթական բերդը գրավելիս նա սպանում է բերդի տիրոջն ու նրա երկու որդիներին։ Բերդի տիրուհին՝ Աննան, երդվում է վրեժ լուծել՝ սպանել Վասիլի երկու տղաներին։
Վասիլի ավագ որդին՝ Սեպուհը, հոր հակապատկերն է. նա դեմ է հոր արարքներին և գրեթե չի մասնակցում հոր արշավանքներին։ Կրտսերը՝ Ատոմը, ընդհակառակը, միշտ ուղեկցում է հորը ու ամենաքաջ կռվողներից է։


== Գրականություն ==
Լևոն Շանթ, Ընտիր երկեր, Երևան, 1968։
Խմելյով (գյուղ, Ռախովի շրջան)

Խմելյով (ուկրաիներեն՝ Хмелів), գյուղ Ուկրաինայի Անդրկարպատյան մարզի Ռախովի շրջանում։
2001 թվականի տվյալներով Խմելյով գյուղում բնակվում էր 429 մարդ։ Բնակավայրը զբաղեցնում է 1 կմ² տարածք։ Բնակչության խտությունը կազմում էր 429 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիյի սյուր Էն

Բիյի սյուր Էն  (ֆր.՝ Billy-sur-Aisne), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Սուսոն-2 կանտոնայի կազմի մեջ։ Կոմունայի շրջանը՝ Սուսոն։
INSEE կոդը՝ 02089.


== Բնակչություն ==
2010 թվականին բնակչությունը կազմել է 1081 մարդ։


== Տնտեսություն ==
2010 թվականի տվյալներով 682 աշխատունակ տարիքի մարդկանցից (15-64 տարեկան) 481-ը տնտեսապես ակտիվ էին, 201-ը անգործունակ (Ակտիվության ցուցանիշը — 70,5 %, 1999 թվականին եղել է՝ 66.8%)։ 481 աշխատունակ բնակիչներից 434-ը աշխատում էին (234 տղամարդ և 200 կին), անաշխատանք էին 47-ը (22 տղամարդ և 25 կին)։
201 անգործունակ մարդկանցից 45 -ը աշակերտներ կամ ուսանողներ են, 91-ը թոշակառու, 65-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բիյի սյուր Էն (ֆր.)
Սուրբ Առաքելոց եկեղեցի (Վան)

Անվան այլ կիրառումների համար տե՛ս՝ Սուրբ Առաքելոց եկեղեցիՍուրբ Առաքելոց եկեղեցի (նաև՝ Սուրբ Առաքյալ եկեղեցի, Սուրբ Առաքելոց վանք), Հայ Առաքելական եկեղեցուն պատկանող, միմյանց կից երկու եկեղեցիներ Վան քաղաքում, Քաղաքամեջ թաղամասի գլխավոր հրապարակի հյուսիսային կողմում։ Եկեղեցիները կոչվում էին՝ Սուրբ Պողոս և Սուրբ Պետրոս, որոնք առանձնացված էին իրարից միայն միջնապատով։ Այդ պատճառով վանեցիներն այդ եկեղեցիները սովորաբար անվանել են՝ «ժամը ժամի վրայ» կամ «ջուխտակ ժամը ժեռ քարի վրայ» և «Առաքելոց վանք»։


== Պատմություն ==
Եկեղեցիների վրա առկա են Վանի թագավորության ժամանակաշրջանի սեպագիր արձանագրություններ։ Եկեղեցական համալիրի մասին թվագրական վաղագույն հիշատակությունը պահպանվել է Սուրբ Պողոս եկեղեցու հարավային պատի մեջ ագուցված խաչքարի վրա՝ 960 թվական (հայկական թվականության 409 թվական)։ Եկեղեցիների մասին ձեռագրային առաջին հիշատակությունը 14-րդ դարից է։ 19-րդ դարում տեղի ունեցած երկրաշարժի պատճառով եկեղեցիները ավերվել են։ 1850-ական թվականներին եկեղեցիներին ենթարկվում էր 197 տուն՝ 1127 անձով։ 1913 թվականի դրությամբ միայն Սուրբ Պողոս եկեղեցին է վերականգնված եղել։ Սուրբ Պետրոս եկեղեցին, նյութական միջոցների բացակայության պատճառով մնացել է կիսավեր։ Եկեղեցիները եղել է գրչության կենտրոն։ Երբեմն հիշատակվել է իբրև վանք։


== Պատկերասրահ ==

		


== Ծանոթագրություններ ==
Ագարակ (Քղիի գավառ)

Անվան այլ կիրառումների համար տե՛ս՝ Ագարակ (այլ կիրառումներ)Ագարակ, գյուղ Արևմտյան Հայաստանում, Էրզրումի նահանգի Քղիի գավառակում։
XX դարի սկզբին ուներ 50 տուն հայ բնակիչ, որոնք զբաղվում էին երկրագործությամբ, անասնապահությամբ։ Գյուղն ուներ եկեղեցի (Սուրբ Աստվածածին) և վարժարան։ Ագարակն ավերել ու ամայացրել են թուրքերը առաջին համաշխարհային պատերազմի տարիներին։ Բնակիչների մի մասը զոհվել է, մյուսը գաղթել օտար երկրներ։


== Ծանոթագրություններ ==
Տիգրան (Վիվալդի)

Տիգրան (ամբողջական անունը՝ La virtù trionfante dell’amore, e dell’odio, overo Il Tigrane - Սիրո և ատելության նկատմամբ հաղթանակող առաքինությունը կամ Տիգրան) օպերա, բեմադրվել է 1724 թվականին Հռոմում, տոնահանդեսի ընթացքում։ Բեմականացումն իրականացվել է Ֆեդերիկո Կապրաինայի թատրոնում։ Հեղինակներն են իտալացի երգահաններ Բենեդետտո Միկելին (1-ին գործողություն), Նիկոլա Ռոմալդին (3-րդ գործողություն) և Անտոնիո Վիվալդին (2-րդ գործողություն)։ Մինչև մեր օրերն է հասել միայն Վիվալդիի հեղինակած 2-րդ գործողության երաժշտությունը։
Օպերայի սյուժեի հիմքում ընկած են Հայոց Տիգրան Մեծ արքային առնչվող պատմական իրադարձությունները։ Օպերայի համերգային կատարումը Երևանում տեղի է ունեցել 2001 թ. նոյեմբերի 23-ին՝ Հայաստանում Քրիստոնեությունը որպես պետական կրոն հռչակման 1700-ամյակի հանդիսությունների շրջանակներում։


== Հղումներ ==


== Արտաքին հղումներ ==
Տիգրան Մեծը և 17-18 դարերու Եւրոպական օփերան
ՎԻՎԱԼԴԻԻ «ՏԻԳՐԱՆ» ՕՊԵՐԱՆ Վարդան Գրիգորյան(չաշխատող հղում)
Շումարիցեի հուշայգի

«Կրագուևացյան հոկտեմբեր» հուշայգի (սերբ.՝ Spomen-park „Kragujevački oktobar", Спомен-парк „Крагујевачки октобар"), հայտնի է նաև  Շումարիցեի հուշայգի (Memorijalni park Šumarice, Меморијални парк Шумарице) անվանումով, վայր Սերբիայի Կրագուևաց քաղաքի մերձակայքում, որտեղ Երկրորդ համաշխարհային պատերազմի ժամնակ՝ 1941 թվականի հոկտեմբերի 21-ին, գերմանացի զավթիչները կոտորել են շուրջ 2800 սերբ տղամարդկանց ու պատանիների, այդ թվում՝ հարյուրավոր դպրոցականների և ուսանողների։ Կոտորածի վայրում ճարտարապետ Իվան Անտիչի պատրաստած նախագծով կառուցվել է «Հոկտեմբերի 21-ի թանգարանը»։
Հուշայգում տեղադրված են զոհված դպրոցականների և ուսուցիչների հիշատակը հավերժացնող, ինչպես նաև՝ պայքարը, ընդվզումը, ազատությունը, վիշտն ու ցավը պատկերող հուշարձաններ ու քանդակներ, որոնց հեղինակները ճանաչված քանդակագործներ են՝ Միոդրագ Ժիվկովիչը, Նանդոր Գլիդը, Անտե Գրժետիչը, Նեբոյշա Դելյան և այլք։ Հուշահամալիրում ներառված են նաև Առաջին համաշխարհային պատերազմում զոհված սլովակների հուշարձանը, հին գերեզմանատունը՝ սերբ զինվորի հուշարձանով հանդերձ։
1979 թվականի դեկտեմբերի 27-ին հուշայգին հռչակվել է համազգային նշանակության մշակութային արժեք:


== Թանգարանը ==
Թանգարանի շենքի դետալները խորհրդանշական իմաստ ունեն և արտացոլում են 1941 թվականի հոկտեմբերի 21-ի մեծ ողբերգությունը, զոհվածների տառապանքն ու հրաշքով փրկվելու հույսը։ Իսկ ներսում՝ բազմաթիվ ցուցանմուշների շարքում ներկայացված են հոկտեմբերի 21-ի կոտորածի հետ առնչվող պատմական փաստաթղթեր, լուսանկարներ, նկարիչ Պետար Լյուբարդի, քանդակագործ Դրագան Պանիչի աշխատանքների հավաքածուներ։ Գործում են գրադարանը և ընթերցասրահը։
2020 թվականի դեկտեմբերին թանգարանում կազմակերպվել է թեմատիկ հատուկ ցուցադրություն Յասենովացի համակենտրոնացման ճամբարի վերաբերյալ։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Šumarice Memorial Park - Museum of October 21
Virtual tour to area, monuments and buildings Archived 2021-05-17 at the Wayback Machine.
Ահարոն Թրներ

Ահարոն Թրներ (անգլ.՝ Aaron Turner, նոյեմբերի 5, 1977(1977-11-05), Սփրինգֆիլդ (Մասաչուսեթս), Մասաչուսեթս, ԱՄՆ), երաժիշտ, վոկալիստ, նկարիչ և Hydra Head Records-ի հիմնադիր։ Հայտնի է «Այսիս» երաժշտախմբում ունեցած կիթառահարի և վոկալիստի դերով,  որից բացի մասնակցում է մի շարք այլ նախագծերի, ինչպիսիք են Old Man Gloom-ը և Lotus Eater-ը։


== Կենսագրություն ==
Ահարոնի վաղ մանկությունն անց է կացել Նյու Մեքսիկո նահանգում, որից հետո նա տեղափոխվել է Բոստոն, որտեղ դպրոց է հաճախել և հավաքել «Այսիսն» ու «Hydra Head»-ը։ 2003 թվականի հունիսին նվագախմբի հետ տեղափոխվել է Լոս Անջելես։
Ահարոնը Լոս Անջելեսում գործող Vacation Vinyl անկախ երաժշտական խանութի հիմնադիրն է։ 2009 թվականի փետրվարի վերջին Թյորները Մարկ Թոմպսոնի, Դեյվիդ Ռրտչիի և Դեյվիդ Պիֆֆերի հետ անցել է հանգստի։
2011 թվականին մարտին կնոջ՝ Ֆեյթ Քոլոուչիայի հետ ստեղծել են SIGE անունով մեկ այլ ապրանքանիշ, որի գլխավոր նպատակը Mamiffer խմբի ստեղծագործությունները տարածելն է։


== Անձնական կյանք ==
Թրները ծնվել է Ամերիկայի Միացյալ Նահանգների Սպրինգֆիլդ քաղաքում 1977 թվականին։ Երբ Ահարոնը փոքր էր, նրա ընտանիքը տեղափոխվել է Նյու Մեքսիկո։ Նրա մայրն առաջադեմ ուսուցչուհի էր, իսկ հայրը՝ գրող, հիմնականում ոչ գեղարվեստական ոլորտներում։ Ահարոնն իր հասակ առնելը նկարագրել է որպես «ստեղծագործական դաստիարակություն», որն անցել է ծնողների և ընտանիքի գրող, նկարիչ և լուսանկարիչ ընկերների ազդեցության տակ։ 12 տարեկանում սկսել է ծխել մարիխուանա, քանի որ «Նյու Մեքսիկոյում դա գրեթե բոլոր երեխաներն էին անում»։ 17 տարեկանում հիմնել է մի ընկերություն, որը փոստային ծառայության միջոցով վաճառում էր հին և հազվագյուտ պանկ ռոք ձայնագրությւոններ։ Հետագայում տեղափոխվել է Բոստոն, ընդունվել Բոստոնի գեղարվեստի դպրոց, իսկ 1995 թվականին սկսել է երաժշտություն գրել։ 1997 թվականից ի վեր Hydra Head-ը սկսել է համարվել փոքր, բայց հարգված ապրանքանիշ։ Թյորներն իր ծանր աշխատանքը բացատրում է որպես փախուստ ձանձրույթից։

Ես մեծացել եմ Նյու Մեքսիկոյում և չեմ կարող ասել, որ սա երկրի ամենամշակութային վայրն է։ Երբ ես հետաքրքրվեցի Սթրեյթ էդջ շարժումով և դադարեցի թմրանյութեր ընդունել, ես հասկացա, որ այնտեղ այլևս անելիք չունեմ։ Սա դարձել է իմ արտադրողականության հիմքը։ Ես երբեք շատ հաղորդակցվելու կարիք չեմ ունեցել, ուստի բավականաչափ ժամանակ ունեի։ Երաժշտությունը միշտ կազմել է իմ կյանքի շատ մեծ մասը։ Կարծում եմ, որ այս ամենն ինձ դարձրել է այն, ինչ կամ։
2009 թվականի կեսին Ահարոնը Լոս Անջելեսից տեղափոխվել է Սիեթլ իր ապագա ընկերուհու՝ Ֆեյթ Քոլոուչիայի հետ։ Նրանց հարսանիքը տեղի է ունեցել այդ տարվա սեպտեմբերին։


== Ծանոթագրություններ ==
Ռոգաչով (գյուղ, Բարանովի շրջան)

Ռոգաչով (ուկրաիներեն՝ Рогачів), գյուղ Ուկրաինայի Ժիտոմիրի մարզի Բարանովի շրջանում։ Հիմնադրվել է 1577 թվականին։
2001 թվականի տվյալներով Ռոգաչով գյուղում բնակվում էր 1 025 մարդ։ Բնակավայրը զբաղեցնում է 36,9 կմ² տարածք։ Բնակչության խտությունը կազմում էր 27,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անգլար դը Սեն Ֆլուր

Անգլար դը Սեն Ֆլուր (ֆր.՝ Anglards-de-Saint-Flour), համայնք Ֆրանսիայի Օվերն մարզի Կանտալ գավառում։
Բնակչությունը 2014 թվականի դրությամբ կազմում է 343 մարդ, բնակչության խտությունը` 27.93 մարդ/կմ²։ Բնակավայրը զբաղեցնում է 12.28 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 90 կմ հարավ, Օրիյակ քաղաքից` 60 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 231 աշխատունակ (15-64 տարեկան) բնակիչ, որոնցից ակտիվ էին 171-ը, իսկ ոչ ակտիվները` 60։ Ակտիվության ցուցանիշը կազմում է 74,0 %։ 171 աշխատունակ մարդկանցից աշխատել է 160 անձ (88 տղամարդ և 72 կին)։ Գործազուրկ են եղել 11 անձ (5 տղամարդ և 6 կին)։ 60 անաշխատունակներից 21-ը եղել են աշակերտներ կամ ուսանողներ, 25-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
53 (թիվ)

53 (հիսուներեք), բնական թիվ է


== Աստղագիտության մեջ ==
53 կարգային թիվն է կրում Կալիպսո աստերոիդը


== Քիմիայում ==
53-ը Յոդի ատոմային թիվն է


== Տե'ս նաև` ==
53-րդ հարավային զուգահեռական
53-րդ հյուսիսային զուգահեռական
Պերպերյան վարժարան (այլ կիրառումներ)

Պերպերյան վարժարան, կարող է վերաբերել՝

Պերպերյան վարժարան - հիմնադրվել է 1876 թ-ին Կ․ Պոլսի Գատը գյուղում, Ռեթեոս Պերպերյանի ջանքերով, երկրորդականի (միջնակարգ) ծրագրով
Պերպերյան վարժարան - ամենօրյա վարժարան Եգիպտոսում։ Հիմնվել է 1924 թվականին, Կահիրեում՝ Օննիկ և Շահան Պերպերյանների ջանքերով
Համլետ Առաքելյան

Համլետ Ռուդոլֆի Առաքելյան (հուլիսի 20, 1995(1995-07-20), Երևան, Հայաստան), Հանրային հեռուստաընկերության և ռադիոյի հաղորդավար, «Անմահների ակադեմիան» գրքի հեղինակը։


== Կենսագրություն ==
Ծնվել է 1995 թվականի հուլիսի 20-ին, Երևանում։ 2012 թվականին ավարտել է Երևանի Վ. Պետրոսյանի անվան թիվ 51 միջնակարգ դպրոցը, 2016 թվականին՝ Երևանի պետական համալսարանի Եվրոպական լեզուների և հաղորդակցության Անգլերեն և միջմշակութային հաղորդակցություն բաժինը։ 2018-ին դարձել է Արտասահմանյան գրականության մագիստրոս։ Բանասիրական գիտությունների թեկնածու է մեդիալեզվաբանություն գիտակարգում։ Քույրը՝ երաժիշտ-երգահան yellowheart.-ն է՝ Լիլի Առաքելյանը։


== Գործունեություն ==


=== Հեռուստատեսային և ռադիո գործունեություն ===
Հեռուստատեսային գործունեությունը սկսել է դեռևս 2003 թվականին՝ աշխատելով «Կենտրոն» հեռուստաընկերության «Ի՞նչ է, ո՞վ է» հեռուստանախագծում՝ որպես հաղորդավար։  
2005-2010 թվականներին ուսանել է «3 ույու 4» դերասանական ստուդիայում՝ Աշոտ Հակոբյանի արվեստանոցում։ «Արմենակոբ» հեռուստաընկերության նույնանուն խաղարկային հաղորդաշարում 2005 թվականից աշխատել է որպես հաղորդավար, սկեչային դերասան։ 2008-2010 թվականներին որպես գլխավոր դերակատար նկարահանվել է «Դպրոցական պատմություն» հեռուստաֆիլմում։ Նույն ժամանակահատվածում որպես պատանեկան ծրագրի հաղորդավար աշխատել է Հայաստանի հանրային ռադիոյում։ 2012 թվականին ավարտել է Հայաստանի Երգի պետական թատրոնին կից դպրոց-ստուդիայի (հաղորդավարության) հեռուստալրագրության բաժինը։  
2012-2016 թվականներին խաղացել է Արթուր Գրիգորյանի «Ուրախ նոտաներ», «Կախարդական դաշնամուր» մյուզիքլներում։ 2013-2018 թվականներին որպես դերասան, հաղորդավար աշխատել է Հայաստանի Երգի պետական թատրոնում, թատրոնի դպրոց-ստուդիայում հաղորդավարություն և խոսքի արվեստ է դասավանդել։ 2013-15 թվականներին աշխատել է «Արմենիա» հեռուստաընկերությունում՝ որպես հաղորդավար։  
2015-2020 թվականներին որպես հաղորդավար աշխատել է «Արմնյուզ» հեռուստաընկերությունում՝ վարելով «Chart», «Առաջին ծրագիր», «20 հարց» նախագծերը։ Որպես լրատվական մեկնաբան աշխատել է «Արմնյուզ լրատվականում»։  
2016-2021 թվականներին հաղորդավարություն է դասավադել Պանարմենիան մեդիա դպրոցում։ 2018-2020 թվականներին աշխատել է Հանրային ռադիոյի Առաջին ալիքում՝ Առավոտը հանրայինում նախագծում, իսկ 2020 թվականից երիտասարդական ալիքում՝ Իմ ռադիոյում։ Հատկանշական ռադիոնախագծերից են «Բիթրեյթը», «Պոետիկ ռինգը», «Թատրոն Կարանտինը», «Մենք ու մենք» և «Երկու Տանդեմ» փոդքասթները։ 2021 թվականից աշխատում է Հանրային հեռուստաընկերությունում՝ վարելով «ԳործԱրար» և «Առավոտ Լուսո» նախագծերը։ Հաղորդավարություն է դասավանդում Առաջին ալիքի Մեդիա ակադեմիայում։


=== Գրական գործունեություն ===
Հրատարակել է «Դեպի Դենվեր», «Փոխարինում» վիպակները, «With My Inner Self» բանաստեղծությունների ժողովածուն։ 2018 թվականին հրատարակել է «Tantric» անգլերեն օրիգինալ բանաստեղծությունների ժողովածուն։ Տպագրվում է Գրանիշ առցանց հարթակում։ Գիտական հոդվածների և երգերի խոսքերի հեղինակ է։ 


== Ծանոթագրություններ ==
Սարգիս Ազատյան

Սարգիս Փանոսի Ազատյան (Փանոսի որդի Սարգիս) (փետրվարի 15, 1884, Ալպուստան գավառակ, Օսմանյան կայսրություն - դեկտեմբերի 14/31, 1916, Նազարեթ), հայ բժիշկ։


== Կենսագրություն ==
Սարգիս Ազատյանը ծնվել է 1884 թ. փետրվարի 15-ին, Հալեպի նահանգի Մարաշի գավառի Ալպուստան գավառակում։ Նախնական կրթությունն ստացել է սբ. Ստեփանոս թաղային վարժարանում։ Ուսումը շարունակել է Մարաշի Ազգային Կեդրոնական վարժարանում։ 1907 թվականին ավարտել է ամերիկացի միսիոներների Տարսոնի (Տարսուս) Սեյնթ Պոլ քոլեջը (St. Paul’s Institute)։ 1907-1910 թվականներին ուսուցչություն է արել Մարաշում։
1909 թվականի օգոստոսի 31-ին ամուսնացել է մանկավարժ, հնչակյան գործիչ Սարգիս Սամվելյանի դստեր՝ սբ. Ստեփանոս թաղային վարժարանի ուսուցչուհի Հրանուշի հետ։ 1910-1912 թվականներին ընտանիքով բնակվել է Դամասկոսում և ուսանել տեղի Օսմանյան բժշկական վարժարանում։ 1912-1916 թվականներին ուսումը շարունակել է Կոստանդնուպոլսի Հայդար փաշա թաղամասի բժշկական համալսարանում։
Առաջին համաշխարհային պատերազմի սկզբից, ուսմանը զուգահեռ, օգնական բժիշկ է աշխատել Յըլդըզի և Կոստանդնուպոլիսի հիվանդանոցներում։ 1915 թվականի աշնանը զորակոչվել է օսմանյան բանակ և հարյուրապետի աստիճանով ծառայել Դամասկոսի զինվորական հիվանդանոցում։ Այնուհետև ուղարկվել է Պաղեստինի Նազարեթ քաղաքը՝ որպես թնդանոթաձիգների վաշտի 27-րդ ծանր հրետանավորների գնդի բժշկապետ։
Հիվանդ զինվորներին բուժելու ընթացքում վարակվել է ժանտախտով և 9 օր հետո՝ 1916 թվականի դեկտեմբերի 14/31-ին մահացել Նազարեթում/Երուսաղեմի առաջին կարգի հիվանդանոցում՝ 32 տարեկանում։ Թաղվել է Նազարեթի սբ. Ավետման լատինական եկեղեցուն կից գերեզմանոցում՝ զինվորական մեծ պատիվներով ու նվագախմբի հնչեցրած երաժշտությամբ։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
«Հայ բժշկութեան տուած զոհերը», ցուցակագրուած վաւերական փաստերով, Կ. Պոլիս, 1919
Գալուստեան Գրիգոր Հ. «Մարաշ», Նիւ Եորք, 1934
Պոտուրեան Մկրտիչ «Հայ հանրագիտակ, Պուքրէշ, 1940
Գալուստեան Գրիգոր Հ. «Մարաշ կամ Գերմանիկ եւ հերոս Զէյթուն», Նիւ Եորք, 1988
Յարման Արսեն «Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի» (թուրքերեն), Ստամբուլ, 1988
Սամուէլեան Վահէ «Հայ անցեալը` լուսանկարներով», Ե., 2007
Խաչանուն

Խաչանուն, հայկական արական անուն։ Առաջացել է հայերեն խաչ և անուն բառերից։


== Գործածություններ ==
Խաչանուն, գրիչ 10-11-րդ դարերից։
Խաչանուն, հիշատակված է 1609 թվականին։
Կրճատ՝ Խաչան կամ Խեչան ձևով հիշատակված է 1793 թվականին։ Այս անունից է առաջացել Խաչանյան ազգանունը։


== Ծանոթագրություններ ==
Լը Մանուար (Կալվադոսի գավառ)

Լը Մանուար (ֆր.՝ Le Manoir), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 211 մարդ, բնակչության խտությունը` 35.88 մարդ/կմ²։ Բնակավայրը զբաղեցնում է 5.88 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 20 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 117 աշխատունակ (15-64 տարեկան)  բնակիչ, որոնցից ակտիվ էին 94-ը, իսկ ոչ ակտիվները` 23։ Ակտիվության ցուցանիշը կազմում է 80,3 %։ 94 աշխատունակ մարդկանցից աշխատել է 90 անձ (49 տղամարդ և 41 կին)։ Գործազուրկ են եղել 4 անձ (1 տղամարդ և 3 կին)։ 23 անաշխատունակներից 5-ը եղել են աշակերտներ կամ ուսանողներ, 9-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մելիքան

Անվան այլ կիրառումների համար տե՛ս՝ Մելիքան (այլ կիրառումներ)Մելիքան, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կղևսելթա

Կղևսելթա (վրաց.՝ ყევსელთა), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։ Գտնվում է Հարավային Օսիայի տարածքում։


== Բնակչություն ==
Ըստ 2015 թվականի մարդահամարի տվյալների, գյուղի բնակչությունը կազմում է 6 մարդ։


== Ծանոթագրություններ ==
Սերգեյ Նարինյան

Նարինյան Սերգեյ Հովհաննեսի (ծն․ 20․10․1908 թ., Բաքու - անհայտ), հրետանու գեներալ-մայոր (1958 թ.)։


== Գործունեությունը ==
ԽՄԿԿ անդամ 1943 թ.-ից։ Ավարտել է Լենինգրադի պոլիտեխնիկական ինստիտուտը (1932 թ.), Լենինգրադի հրամկազմի ակադեմիական դասընթացները (1938 թ.)։ 1939-1940 թվականներին, որպես հակատանկային հրանոթների դասակի հրամանատար, մասնակցել է խորհրդա-ֆիննական պատերազմին («Մաներհայմի գծի» ճեղքմանը, Վիբորգի գրոհին)։ Հայրենական մեծ պատերազմիժամանակ եղել է հրետանային մարտկոցի հրամանատար, հրաձգային դիվիզիայի հրետանու շտաբի պետի օգնական, կորպուսի, ապա՝ բանակի հրետանու շտաբի օպերատիվ բաժնի պետի օգնական։ Մասնակցել է Լենինգրադի պաշտպանությանը, գերմանաֆաշիստական զորքերին Կարելական պարանոցից դուրս քշելու համար մղված մարտերին։ Պատերազմից հետո, մինչև զորացրվելը (1967 թ.), ծառայել է տարբեր ռազմական օկրուգներում, 1961-1967 թվականներին դասավանդել Ֆ․ է․ Զերժինսկու անվան հրետանային ակադեմիայում։


== Պարգևները ==
Պարգևատրվել է Կարմիր դրոշի, Կարմիր աստղի երկրորդ, Հայրենական պատերազմի առաջին և երկրորդ աստիճանի շքանշաններով։


== Գրականություն ==
Տիգրան Հայազն, Գարեգին Ղազարյան։ 1000 հայազգի գեներալներ,ծովակալներ.-Ե.,Հեղինակային հրատարակություն, 2009 թ.,էջ 497։ ISBN 978-9939-53-105-2
Меружанян А. Маршалы, генералы и адмиралы армянского происхождения в Санкт-Петербурге. - Санкт-Петербург: третье издание, издательство "Роза ветров", 2014, с.198 ISBN 978-5-906634-11-5
Арутюнян К.А., Погосян Г.Р. "Вклад армянского народа в победу в Великой Отечественной войне". М., 2010
Штурмовые дни // Казарян А.В. Война, люди, судьбы. Очерки. Ер., 1975


== Արտաքին հղումներ ==
Наринян Сергей Ованесович
Բրինիաս

Բրինիաս (իսպ.՝ Briñas), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 2,40 կմ2 տարածք։ Բնակչությունը կազմում է 252 մարդ (2010 թվականի տվյալներով)։ Գտնվում է պրովինցիայի վարչական կենտրոնից 50 կմ հեռավորության վրա։
Պաստրանա (քաղաք)

Պաստրանա (իսպ.՝ Pastrana), քաղաք և մունիցիպալիտետ Իսպանիայում, մտնում է Կաստիլիա-Լա Մանչա ինքնավար համայնքի կազմում գտնվող Գվադալախարա պրովինցիայի մեջ։ Մունիցիպալիտետը գտնվում է Լա Ալկարիա շրջանի (կոմարկի) կազմում։ Զբաղեցնում է 95,70 կմ² մակերես։ Ըստ 2010 թվականի մարդահամարի տվյալների՝ բնակչությունը 1106 մարդ է։ Հեռավորությունը պրովինցիայի վարչական կենտրոնից 47 կմ է։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայքը
Fotos de Pastrana
Museo de Pastrana
Página oficial de la Feria Apícola de Pastrana
Կամեշնիկ (գյուղ, Վարնավինսկի շրջան)

Կամեշնիկ (ռուս.՝ Камешник), գյուղ Ռուսաստանի Նիժնի Նովգորոդի մարզի Վարնավինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղջկա կերպարանքը

Իր կյանքի վերջին տարիներին Վինսենթ վան Գոգը սկսում է զբաղվել դիմանկարներով։ Մինչ նա պատրաստ կլիներ ընկերներին և ընտանիքի անդամներին նկարելու, իր կերպարները ստեղծել է անանուն, ինչպիսին է Աղջկա կերպարանքը։ Նա այս գործն իր նամակի հետ ուղարկել է իր ավստրալիացի ընկեր Ջոն Փիթեր Ռասելին։
Վան Գոգը հետաքրքրված էր ոչ թե իդեալականացված մարդկանցով, ինչպիսիք էին օրինակ Օնորե Դոմիեն և հոլանդական շատ նկարիչներ, այլ՝ իրական։ Այս դիմանկարի մասին նա ասում է. «Անտուն երեխայի կերպարը իր տեսակի մեջ յուրօրինակ հագուստով և չենթարկվող մազերով»։ Իր նամակներում Վան Գոգը աղջկան անվանում է «կեղտոտ արտույտ»։
Նկարը այժմ Նյու Յորքի Գուգենհայմի թանգարանում է։


== Ծանոթագրություններ ==
Ռոմգու

Ռոմգու  (ֆր.՝ Romegoux), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Պորշեր կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17302։


== Բնակչություն ==
Համայնքի բնակչությունը 2010 թվականին կազմում էր 622մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Ռոմգուի վիճակագրության ազգային ինստիտուտ (ֆր.)
(1693) Հերցշպրունգ

(1693) Հերցշպրունգ (անգլ.՝ Hertzsprung), աստերոիդ աստերոիդների հիմնական գոտում։ Հայտնաբերվել է 1935 թվականի մայիսի 5-ին Հենրիկ վան Գենտի կողմից Յոհանեսբուրգում։
Միջին հեռավորությունը Արեգակից կազմում է 2,798073 ա. մ., առավելագույնը մոտենում է 2,0371 ա. մ. հեռավորության վրա և հեռանում 3,559 ա. մ.։ Արեգակի շուրջ մեկ ամբողջական պտույտ է կատարում 1709,57 երկրային օրվա ընթացքում, իր ուղեծրով շարժվելով միջինում 0,210579 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,94° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1693) Հերցշպրունգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մեծագույն շոումենը

«Մեծագույն շոումենը» (անգլ.՝ The Greatest Showman), 2017 թվականի ամերիկյան երաժշտական ֆիլմ, որի ռեժիսորն է Մայքլ Գրեյսին, իսկ սցենարիստներն են Ջենի Բիքսը և Բիլ Կոնդոնը։ Ֆիլմի գլխավոր դերերում հանդես են գալիս Հյու Ջեքմանը, Զաք Էֆրոնը, Միշել Ուիլյամսը, Ռեբեկա Ֆերգուսոնը և Զենդայան։
Նկարահանումները սկսվել են 2016 թվականի նոյեմբերին Նյու Յորքում, իսկ ֆիլմի պրեմիերան եղել է 2017 թվականի դեկտեմբերի 8-ին՝ «RMS Queen Mary 2» նավի վրա։ Միացյալ Նահանգներում ֆիլմը թողարկվել է 2017 թվականի դեկտեմբերի 20-ին՝ 20th Century Fox-ի կողմից։ Կինոթատրոններում ցուցադրության ժամանակ ֆիլմը հավաքել  է 198 միլիոն դոլար։
«Մեծագույն շոումենը» ֆիլմը ստացել է տարբեր քննադատություններ։ Կինոքննադատները գովաբանել են դերասանների խաղը (հատկապես Ջեքմանինը), երաժշտությունը, պրոդյուսերական աշխատանքը, սակայն ֆիլմը քննադատվել է գեղարվեստական պատկերի վերացման համար`որակվելով որպես «քիչ ոգեշնչող և մակերեսային»։ 75-րդ Ոսկե գլոբուս մրցանակաբաշխության ժամանակ ֆիլմը առաջադրվել է երեք անվանակարգերում`« Լավագույն ֆիլմ։ Մյուզիքլ կամ կատակերգություն», «Լավագույն դերասան։ Մյուզիքլ կամ կատակերգություն» (Հյու Ջեքման) և «Լավագույն երգ» («This Is Me »): Վերջին անվանակարգում ֆիլմը հաղթել է։


== Սյուժե ==
Ֆինեաս Թեյլոր Բարնում միշտ երազում էր իր տեղն ունենալ պատմության մեջ, բայց նրա բոլոր մասնագիտությունները նրան չէին գոհացնում։ Եվ երբ թվում էր, որ աշխարհը նրանից երես է թեքել, նա որոշում է հետևել իր երազին։ Բարնումը ստեղծում է հետաքրքրիր ներկայացում-սենսացիա, որն էլ դառնում է համաշխարհային շոուբիզնեսի սկիզբը։


== Դերակատարներ ==
Հյու Ջաքման` Բարնում Թեյլոր. փառասեր շոումեն և գործարար։
Էլիս Ռուբին՝ երիտասարդ Բարնում Թեյլոր։
Զիվ Զայիմանը ապահովում է երիտասարդ Բարնում Թեյլորի երաժշտական ձայնը։
Զաք Էֆրոն` Ֆիլիպ Քարլայլ, դրամատուրգ, ով եղել է Բարնումի գործընկերը։
Միշել Ուիլյամս` Չարիթի Բարնում, Բարնում Թեյլորի կինը։
Սկայլար Դան` երիտասարդ Չարիթի։
Ռեբեկա Ֆերգուսոն` Ջեննի Լինդ. հայտնի շվեդ երգչուհի։
Լորեն Ալրեդը ապահովում է Լինդի երաժշտական ձայնը։
Զենդայա` Էն Ուիլեր։
Քիլա Սեթլ` Լեթի Լուտց։
Սեմ Հարմֆի` Չարլզ Սթրեթոն։
Օսթին Ջոնսոն` Քերոլայն Բարնում, Բարնումի դուստրերից մեկը։
Քամերոն Սիլի` Հելեն Բարնում,  Բարնումի դուստրերից մեկը։
Փոլ Սպարքս` Ջեյմս Գորդոն Բենեթ։
Յահյա Աբդուլ-Մաթին II` Ուի Դի Ուիլեր։
Նատաշա Լիու Բորդիձո` Դենգ Յան։
Էրիկ Անդերսոն` Պարոն Օ'Մոլի։
Շենոն Հոլցաֆեր` արքայազն Կոնստանտին։
Լուցիանա Աքունա` Ֆեոդոր Եվտիխիև։
Դանիալ Սոն` Յուսակի Կոմորի։
Գայլ Ռանկին` Վիկտորիա թագուհի։


== Արտադրություն ==
Ֆիլմի նախագծի մասին ասվել 2009 թվականին և Ջեքմանը արդեն ընտրված էր գլխավոր դերը տանելու համար։ 2011 թվականին Մայքլ Գրեյսին ընտրվեց ֆիլմի ռեժիսորը լինելու համար։ 2013 թվականին Fox-ը վարձեց Պասեկին և Փոլին երգեր գրելու համար։
2016 թվականի հունիսի 26-ից բանակցություններ սկսվեցին Զաք Էֆրոնի հետ։ 2016 թվականի հուլիսին դերասանական անձնակազմին միացավ Միշել Ուիլյամսը։


=== Նկարահանումներ ===
Ֆիլմի փորձերը սկսել են 2016 թվականի հոկտեմբերին Նյու Յորքում, իսկ նկարահանման շրջանը սկսել է 2016 թվականի նոյեմբերի 22-ին։


== Ծանոթագրություններ ==


== Արտաքին հղումներ ==
«Մեծագույն շոումենը»(անգլ.) ֆիլմը Internet Movie Database կայքում
Պելկուլա (Վոլոմայի վտակ)

Պելկուլա (ռուս.՝ Пелкула), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Վոլոմա գետի աջ ափին՝ 76 կմ հեռավորության վրա։ Գետի երկարությունը 22 կմ է, ավազանի տարածքը 171 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սեգեժա գետի ակունքն է մինչև Սեգեժսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001112102000006002
Հիդրոլոգիական ուսումնասիրությունների կոդը - 102000600
Ավազանի կոդը - 02.02.00.011
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.